NaiveNeuron/SloPal huggingface dataset:
Viskupič, Jozef, poslanec NR SR (2014-10-29):
Ďakujem, pán predseda. Dovoľte mi v krátkosti sa vyjadriť k rozprave, ktorá tu prebehla, ktorú som odsledoval, a na tomto spravodajskom mieste sa striedal s pánom Kvasničkom. Vystúpilo 11 pánov poslancov a viackrát sa do rozpravy zapojil aj pán predkladateľ a chcel by som povedať, že napriek tomu opakovanému predkladaniu a napriek tomu, čo asi všetci tušíme a vieme, že v momentálnom stave rozloženia politických síl a názorového spektra toto asi neprejde, chcel by som povedať, že príde, predpokladám, že príde vláda a príde silný mandát, ktorý so štátnymi sviatkami a pamätnými dňami už urobí raz poriadok. Viem, že bolo to tu párkrát aj spomínané, že existovala snaha aj toto volebné obdobie, že sa s tým niečo udeje. Neudialo sa tak. A či sa budeme sporiť o tom, že vznik Československej republiky je z hľadiska štvorlístka dejinných momentov dôležitý pri 30. októbri alebo 28. októbri, toto nie je podstatné. Podstatné je, že áno, súhlasím s tým, že štvorlístok, ktorý si ty dal celý do 20. storočia, môže byť takýto úplne rovnako, ako budem súhlasiť s predsedom súčasnej vlády, ktorý napríklad pri oslavách SNP hovoril o trojlístku ozbrojených vystúpení, kde hovoril o dobrovoľníckych výpravách v roku, v meruôsmom roku, kde hovoril o Štefánikových légiách a kde hovoril o Slovenskom národnom povstaní a hovoril o trojlístku toho, kedy sme sa v nejakom ozbrojenom vyjadrení zapísali či už do medzinárodných dejín, alebo do dejín svojej vlastnej štátnosti. A tam, či to bude hovoriť opozičný politik alebo premiér krajiny, je styčný bod, ktorý sa tuná týka légií, a tá osoba aj Milan Rastislav Štefánik. Pre mňa je dosť dôležitý moment, že (ruch v sále) naozaj by sme sa mali zamerať na, na to, že sú dejinné a štátotvorné alebo štátne a pamätné dni a bolo by treba naozaj relevantnú silnú vládu s mandátom, aby aj túto otázku v zmysle slovenských dejín, v zmysle symbolického odkazu pre verejnosť niekto raz a navždy poriešil, či už pri tom budeme otvárať tému konkordátu, lebo ja si nemyslím, že to, čo ohlásil predseda vlády, zabrzdil konkordát. Ja si myslím, že to zabrzdila iba vzbúrená verejná mienka, možno zdvihnuté obočie Konferencie biskupov Slovenska, pretože niektoré veci, či už cez ústavnú väčšinu, alebo prijatím zmeny zákona, v rukách proste máme. Čiže urobiť reálne a poriadne štátne sviatky z diskusie s historikmi, s politikmi, s rôznymi názorovými prúdmi v spoločnosti, je treba naozaj urobiť aj v duchu toho, čo, neviem, či to tu zaznelo, v duchu motta Milana Rastislava Štefánika „veriť, milovať a pracovať“ je možno dátum konca októbra dôležitým, aby táto osobnosť, so smútkom hovoriac, pretože neviem, o akých osobnostiach sa celkom budeme baviť, ak sa pohneme na koniec 20. storočia, a kde sa nám takáto osobnosť nachádza po roku ’93 z hľadiska budovania štátnosti. Máme ju, medzinárodne uznávanú, preto nemyslím si, že sa toto bude dať urobiť cez opozičný, opozičný návrh zákona, ale s tým by som chcel zhodnotiť aj tú rozpravu, že príde doba, kedy sa nájde vláda s reálnym mandátom, ktorý urobí aj poriadok v štátnych sviatkoch. Ďakujem.
Pellegrini, Peter, predseda NR SR (2024-01-26):
Ďakujem veľmi pekne. Ďalší v rozprave je pán poslanec Galko. K dispozícii má 31 minút 34 sekúnd.
Grendel, Gábor, poslanec NR SR (2019-04-05):
Ďakujem za slovo. Keď už sa tu toľko kope do bývalého ministra Jána Figeľa, tak rád by som pripomenul jednu kauzu PPP, prečo boli zrušené projekty PPP. V októbri 2011 vyšetrovateľ Prezídia Policajného zboru obvinil z podvodu bývalého zamestnanca ministerstva dopravy z falšovania čísel v analýze, podľa ktorej výstavba diaľnic cez PPP je pre štát finančne výhodnejšia ako klasické financovanie cez štátny rozpočet. Pôvodná analýza totižto od firmy Wood and company pre ministerstvo dopravy tvrdila, že financovanie cez PPP bude drahšie o pol miliardy eur. Napriek tomu z ministerstva dopravy za prvej vlády Roberta Fica išla do vlády analýza s pozmenenými číslami, podľa ktorých už malo byť financovanie cez PPP o 29 mil. eur výhodnejšie. Trestné stíhanie bolo v tejto veci zastavené len preto, lebo vláda Ivety Radičovej skončila predčasne, prišla čisto smerácka vláda a nové vedenie ministerstva dopravy polícii oznámilo, že si neuplatňuje žiadne škody. A tam kde nie je škoda, nie je ani trestný čin a prokurátor nariadil zastaviť trestné stíhanie.
Dostál, Ondrej, poslanec NR SR (2017-09-14):
Pred chvíľou tu pán podpredseda vlády Pellegrini povedal, že napriek tomu uzneseniu vlády on vo svojej pôsobnosti znížil to zo 40 na 10 miliónov, tak sa chcem spýtať, že vy máte nejaké, nejaké kritériá, čo dáte a čo nedáte posudzovať Útvaru hodnota za peniaze. Teda chápem, že ste komunikovali, ale teda ide mi o priame posudzovanie.
Kotleba, Marek, poslanec NR SR (2021-07-23):
Ďakujem za slovo, pán podpredseda. Pán kolega, veľmi dobre ste to zhrnuli a treba sa naozaj pozrieť, že ten zákon, ten zákon, ktorý tu predkladajú, je síce veľmi krátko napísaný, ale dáva právomoc hlavnému hygienikovi alebo teda úradu na to, aby si mohol robiť vyhlášky, aké chce, pretože v zákone je napísané, že ide o dočasné podmieňovanie vstupu do prevádzkových priestorov zariadení, v ktorých dochádza k zhromažďovaniu osôb. Čiže podľa tohto znenia je to veľmi široko rozsiahle, môžu si určiť, do ktorých prevádzok akýchkoľvek niekto môže vstúpiť alebo vstúpiť nemôže. A vstupu na hromadné podujatia, aké? V exteriéri v interiéri, zase tá vyhláška si to bude určovať, ako sama chce, a bude mať oporu v zákone. Preukázanie sa vstupujúcich osôb potvrdením o absolvovaní očkovania proti ochoreniu COVID jednou dávkou, dvomi dávkami, tromi, piatimi, desiatimi. Čo keď to bude za chvíľu tretia, štvrtá, piata vlna a ľudia sa budú pomaly musieť očkovať každý mesiac, aby to malo účinnosť? Opäť, takisto hygienik si bude môcť určiť, koľko dávok bude potrebných na to, aby to platilo v tej vyhláške. Prekonanie o potvrdení (potvrdenie o prekonaní, pozn. red.) ochorenia COVID alebo potvrdením o negatívnom výsledku testu na ochorenie COVID-19, opäť vyhláška bude určovať, že aké staré to má byť. Má to byť jeden deň, dva dni, tri dni alebo to je jedna hodina, dve hodiny, tri hodiny, päť hodín, koľko je to? Vyhláška si určí, ako chce, akokoľvek, v zákone to nie je presne dané a na základe tohto bude môcť hygienik Mikas alebo ja už neviem, ktorý tam bude, možno, ktovie, či sa aj dožije toho, tak určovať a šikanovať ľudí na základe nejakých vyhlášok.
Zmajkovičová, Renáta, podpredsedníčka NR SR (2013-04-16):
Pán poslanec Huba.
Tomanová, Viera, poslankyňa NR SR (2012-02-03):
Ďakujem veľmi pekne. Pán kolega, neustále budete obhajovať kšeft tohto tisícročia, kšeft pre šesť dôchodkových správcovských spoločností, kde za tieto ženy platíte odvody. Veľmi dobre viete, že ak by sa niečo s tou ženou stalo, môže bez problémov tieto prostriedky zdediť jej priateľ, ktorému ich odkázala, peniaze sa totálne minú účinkom. Takže, pán Kaník, neobhajujte, prosím, neobhájiteľné. Môžem pohovoriť o tom, ako sú stanovení osobitní príjemcovia, ako pokračuje potichučky projekt E-Pay karty, ktorý totálne prepadol a ktorý je absolútne neúčelný. Hlavne, že naň dávame 4 mil. eur na to, aby niekto, kto vyrobí E-Pay karty, na ňom zarobil. Keď hovorím o osobitnom príjemcovi, hovorím o tom, že aj peniaze typu rodičovský príspevok sú čerpané prostredníctvom osobitného príjemcu, ak by mali byť zneužité. Takže ja by som bola veľmi rada, keby ste sa skutočne na to reálne pozreli. Nedá mi ešte, aby som nepovedala jednu vec, a to, keď hovoríme o, a vy ste hovorili o šesťstoeurovom príspevku rodín. Prosím vás pekne, príklad, ktorý koluje na internete, je absolútne zavádzajúci, pretože títo ľudia, ktorí žijú v osadách, jednak nedostávajú 126 eur na aktivačný príspevok, pretože nedostávajú sa na aktivačné práce, nemáte na ne vraj peniaze, ale máte na miliardové projekty opatrovateľskej služby, zase určené len niekomu. Pán Kaník, treba povedať aj to, že títo ľudia nemajú 212, ale len 156 eur, tak ako ten príklad je na internete uvedený, pretože štvorčlenná rodina, šesťčlenná rodina, teda manželia s dvomi deťmi majú nárok iba na 156 eur. A nemajú nárok na príspevok na bývanie, lebo bývajú v chatrči, a zo 600 eur sme na 300 eurách.
Puci, Róbert, poslanec NR SR (2013-11-28):
Ďakujem pekne. V rozprave vystúpilo päť poslancov, z ktorých štyria podali pozmeňujúce návrhy. Najprv však budeme hlasovať o bodoch zo spoločnej správy výborov. Pán predseda, dajte, prosím, hlasovať o bodoch spoločnej správy 1 až 27, 29 až 33 a 35 až 37 spoločne s návrhom gestorského výboru uvedené body schváliť.
B. Bugár, podpredseda NR SR: (2004-10-26):
K. Fajnor, poslanec: Ďakujem pekne, pán predsedajúci. Dovoľte aj mne, aby som sa v krátkosti vyjadril aj v mene poslaneckého klubu Komunistickej strany Slovenska k predloženému návrhu. Ako si všetci veľmi dobre pamätáme, v prvom čítaní návrh zákona prešiel priam ideálne, veľmi hladko prešiel všetkými klubmi. I keď Komunistická strana Slovenska má výhrady k financovaniu a rekonštrukcii a obnove bytového fondu, vieme si predstaviť lepšie riešenia, podporili sme v prvom čítaní tento návrh. Avšak pozmeňujúci návrh, ktorý prišiel z dielne vlády a ktorý mení charakter a hlavne znižuje výšku prémie, absolútne znegoval to pozitívne, ktoré sme v prvom čítaní podpísali. V mene Komunistickej strany Slovenska mi dovoľte, aby som povedal názor. Pokiaľ tento pozmeňujúci návrh prejde, zákon ako celok náš klub nepodporí. Treba si uvedomiť, ako tu už bolo spomenuté, máme veľký dlh na oprave bytového fondu. Tento dlh sa nielen zväčšuje každým rokom, ale tak, ako sme už aj prerokúvali skôr energetické zákony, tým, že neexistuje, a tu vidieť - neexistencia energetickej politiky, štátnej bytovej politiky a ďalších politík, ktoré tu nie sú, tak potom vždy chytáme toho „zajaca na roli“ len tak, čo sa nám podarí uchytiť. Dovoľte mi, aby som na záver ešte zopakoval. V prípade, že prejdú vládne zmeny, my tento návrh zákona nepodporíme. Ďakujem vám za pozornosť.
Kavecká, Monika, poslankyňa NR SR (2023-03-15):
Ďakujem, pán predseda. V rozprave k návrhu zákona vystúpil poslanec Marek Šefčík, ktorý za skupinu poslancov podal pozmeňujúci návrh. Aby sme mohli hlasovať o pozmeňujúcom návrhu podanom dnes v rozprave, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Paška, Pavol, predseda NR SR (2013-05-17):
Budeme hlasovať o najprv... Predpokladám, že budú ďalšie návrhy. Takže. (Hlasovanie.) 133 prítomných, 52 bolo za, 72 proti, 9 sa zdržalo. Návrh sme neschválili. Pani poslankyňa Vaľová.
Grendel, Gábor, podpredseda NR SR (2023-01-24):
S ďalšou faktickou poznámkou pán poslanec Jozef Pročko.
Glváč, Martin, podpredseda NR SR (2016-09-14):
Otváram všeobecnú rozpravu, do rozpravy som dostal jednu písomnú prihlášku. Nech sa páči, pán poslanec Ondrej Dostál. Dohodli sme sa, že, nech sa páči, že prepustí vám miesto.
P. Hrušovský, podpredseda NR SR: (2002-04-05):
(Hlasovanie.) 107 prítomných, 100 za návrh, 2 proti, 3 sa zdržali, 2 nehlasovali. Návrh sme schválili. Ďakujem pánovi poslancovi Slafkovskému. Pristúpime k hlasovaniu o návrhu poslanca Mariana Mesiarika na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov , ktorý sme včera prerokovali v prvom čítaní. Prosím pána poslanca Rusnáka, aby ako spoločný spravodajca uvádzal jednotlivé návrhy na hlasovanie.
Kašper, Igor, poslanec NR SR (2021-09-21):
Pán predsedajúci, v rozprave vystúpil 1 poslanec, nikto nepodal žiadny procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Galko, Ľubomír, poslanec NR SR (2013-12-03):
Ďakujem pekne. Pán kolega Lebocký, no pozrite sa, keď sem nebude pán minister nosiť hlúposti, paškvily, keď nebude každým jedným svojím návrhom zákona ohrozovať bezbranných slovenských malých podnikateľov, živnostníkov a drobné, malé slovenské eseročky, tak potom ja samozrejme nebudem kritizovať to, čo sem nosí. Keď mi nebude hulvátsky skákať do reči počas môjho prejavu, ja keď sedím v tej ohrádke, keď prednášam nejaký zákon a niekto vystupuje v rozprave, ja si nikdy nedovolím tam po ňom vyhukovať. Pokiaľ nebude hulvátskym spôsobom on ma tam prerušovať, tak ja potom si samozrejme odpustím moje ostrejšie slová voči nemu, ktoré padli. Aké je to jednoduché. Čo sa týka toho výboru pre kontrolu Vojenského spravodajstva, ja viem, že vy by ste boli strašne radi, keby ste ma odtiaľ dostali. Však vy ste robili všetko pre to, vtedy, keď nám odišli odídenci zo SaS, aby ste ma odtiaľ vystrnadili, pretože som jediný, kto vám pozerá na vaše lepkavé ruky. Na vaše lepkavé, smerácke ruky. (Výkriky v sále.) To znamená, že mne to je naprosto jasné, že by ste ma strašne radi odtiaľ dostali, ale verte, že sa vám to nepodarí a že budem naďalej prinášať informácie pre verejnosť o tom, čo sa deje vo Vojenskom spravodajstve alebo aj niekde inde. A ešte k pani kolegyni Košútovej. Pani kolegyňa, vás platia občania Slovenskej republiky, ktorí vás sem do tohto parlamentu zvolili, a za to beriete peniaze, a nie malé, aby ste tu počúvali. A keby ste počúvali dobre, tak by ste sa niečo odo mňa aj priučili. (Smiech v sále.) Ďakujem pekne.
Šeliga, Juraj, podpredseda NR SR (2021-03-18):
Ďakujem pekne, pán podpredseda. Ako prvý bol vyžrebovaný so svojou otázkou pán poslanec Suja, ktorý sa pýta pána ministra pôdohospodárstva a rozvoja vidieka pána ministra Mičovského a otázka znie nasledovne: „Pán minister, chcel by som sa informovať, či teda bude v podniku Lesy Slovenskej republiky prebiehať reorganizácia alebo nebude. Ing. Vigodu ste odvolali preto, že je potrebné zrýchliť proces reorganizácie, avšak od jeho výmeny nedošlo k žiadnemu posunu v tejto oblasti.“ Pán minister, poprosím vás o odpoveď.
A. Slafkovský, poslanec: (2002-02-22):
I. Presperín, podpredseda NR SR: Zapnite mikrofón poslancovi Slafkovskému.
Ďuriš Nicholsonova, Lucia, podpredsedníčka NR SR (2018-05-17):
Pán poslanec Dostál, len vás chcem upozorniť, že ešte sú prítomní páni ministri Žiga a pán minister Kažimír. Ospravedlnili sa u mňa, na chvíľu si potrebovali ísť niečo vybaviť. Nachádzajú sa buď tu za nami v miestnosti, alebo v trakte predsedu, ale naozaj sa mi ospravedlnili a ja som to akceptovala.
P. Hrušovský, predseda NR SR: (2003-02-26):
Nech sa páči, pán podpredseda vlády a minister financií, prosím o uvedenie vládneho návrhu zákona.
Paška, Pavol, predseda NR SR (2012-10-25):
Pán poslanec, spravodajca zodpovedá za vedenie hlasovania. Každú námietku, ktorú ste vzniesli, sme dali odhlasovať a plénum rozhodlo o tom. Takže ďakujem vám pekne. Pán poslanec Puci bude viesť teraz, uvádzať v druhom čítaní hlasovanie o návrhoch poslancov Magdy Košútovej a Mariana Záhumenského na vydanie zákona č. 491 o organizovaní trhu s vybranými poľnohospodárskymi výrobkami, je to tlač 198. (Hlasovanie o návrhu poslancov Národnej rady Slovenskej republiky Mariana Záhumenského a Magdy Košútovej na vydanie zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 198.)
M. Číž, podpredseda NR SR: (2007-10-19):
Takže, vážené kolegyne, kolegovia, teraz sa pýtam, kto sa do rozpravy chce prihlásiť ústne. Zdá sa, že nikto. Uzatváram možnosť prihlásiť sa do rozpravy ústne. Vyhlasujem zároveň rozpravu za skončenú. Chce sa vyjadriť navrhovateľ k rozprave? Nech sa páči, má slovo.
Kollár, Boris, predseda NR SR (2023-05-24):
Prosím, prezentujme sa a hlasujeme. (Hlasovanie.) Prítomných 128 poslancov, za 70, proti 12, 45 sa zdržalo, 1 nehlasoval. Uvedený návrh sme schválili.
Lipšic, Daniel, minister vnútra SR (2011-07-07):
Ďakujem veľmi pekne. Vážený pán predseda, vážené pani poslankyne, vážení páni poslanci. (Prerušenie vystúpenia predsedajúcim.)
P. Hrušovský, podpredseda NR SR: (2002-06-19):
Hlasujeme, páni poslanci. (Hlasovanie.) Prítomných je 121 poslancov, za 115, zdržalo sa 5, nehlasoval 1. Návrh sme schválili. Prosím ďalší návrh.
Zmajkovičová, Renáta, podpredsedníčka NR SR (2014-10-15):
V rozprave vystúpi pani poslankyňa Mezenská.
Benčík, Ján, poslanec NR SR (2022-10-05):
Ďakujem. Pán Kuffa, ste ma oslovili takou pre mňa nepochopiteľnou otázkou, že či sa viem sexuálne správať. Musím sa priznať, že ani pohľad na vás mi to akosi nejako nič nenapovedal, že čo by to, o čo by malo ísť, no ale, keď ja som štyridsaťsedem rokov ženatý a mám dvoch synov, tak možnože nejako, niečo o tom viem. No, potom ste hovorili, že vám akosi spôsobuje traumu nejakú priam, že kolegyňa Marcinková má fotografiu so Svätým otcom. Ja vám spôsobím ďalšiu, budete sa čudovať, nie som katolík a v roku 1980 na verejnej audiencii v Ríme pápež Ján Pavol II. mi dal ruku na hlavu a ma požehnal so slovami, že nech Boh ochraňuje Slovákov. No a k tej vašej zmätenosti, to o čom tu rozprávate, pán Kuffa, sú veci, ktoré sú vecou našej voľby. A sú veci, ktoré vecou našej voľby nie sú. Proste sa, že sa tak narodíme alebo že nás tak stvoril Pán Boh. Medzi také veci, ktoré nie sú vecou voľby, napríklad farby aj, patrí aj farba pokožky alebo sexuálna orientácia. A to, akým spôsobom vy teda ľudí, ktorí sú iní ako je bežná vzorka alebo priemer ľudí, akými slovami dehonestujete to, to sa veru ťažko počúva a je to veľká hanba, pán Kuffa, hlavne ak hovoríte, že ste kresťan.
Paška, Pavol, predseda NR SR (2012-10-18):
Hlasujeme. (Hlasovanie.) 133 prítomných, 54 za, 2 proti, 77 sa zdržalo. Návrhy pána poslanca sme neschválili.
Gröhling, Branislav, poslanec NR SR (2017-04-05):
Vážený pán predsedajúci, kolegovia a kolegyne, v rozprave nebol podaný žiadny procedurálny návrh. V súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Viskupič, Jozef, poslanec NR SR (2016-04-18):
Ďakujem, pán predseda. Nuž ja som veľmi pozorne vnímal, keď bola ustanovujúca schôdza a musím, pán poslanec Lipšic, uznať, že opäť a raz si mal pravdu. Ja tu teraz počúvam len reči a reči a reči. Tu prichádza k tomu, aby sme tak, ako dopadli voľby, ich premietli do orgánov Národnej rady, tak veľmi dôležitých orgánov na ďalšie 4 roky. A stalo sa nám to, že ste si vykreovali trestný výbor, tam ste dali poslancov. Doteraz nevieme, ak si voľne pamätáte tú debatu spred mesiaca, doteraz nevieme, kto tam tých poslancov dal a ty si vtedy hovoril, že je treba, aby sme to doriešili na tej ustanovujúcej schôdzi, lebo nás, ak si dobre pamätám ten termín, opinkajú. Snažíte sa nás, vážená koalícia, opinkať a uvariť minimálne rečami o slušnosti? Je vôbec slušné to, že keď niekto má nejakú odbornosť a chceme sa do verejnosti tváriť, že budú orgány vykreované na základe toho, kto má akú odbornosť, tak ho tam proste dáme? A druhá vec, ktorá tu bola priamo o matematike, ak bolo v tomto parlamente jednoznačne matematicky určené, že väčšina má väčšinu a má 7 a doteraz bolo, že má menšinu a má šesť, tak prečo to ohýbate? Ani jednu zmenu, ktorú sme chceli po vás, ste proste neurobili. Toto je celá podstata, všetko ostatné sú reči. (Potlesk.)
Pročko, Jozef, poslanec NR SR (2020-10-13):
No… (Prerušenie vystúpenia predsedajúcim.)
Pčolinský, Peter, poslanec NR SR (2018-06-18):
To by som nerád.
Laurenčík, Milan, podpredseda NR SR (2022-02-25):
Prosím, prezentujme sa a hlasujme o bode 4 zo spoločnej správy. (Hlasovanie.) Prítomných 121, za 0, proti 117, zdržali sa 4, hlasovali všetci. Konštatujem, že bod 4 zo spoločnej správy sme neschválili. Prosím ďalšie návrhy.
M. Číž, podpredseda NR SR: (2007-10-26):
Nasleduje ďalší bod, ktorým je druhé čítanie o vládnom návrhu zákona o investičnej pomoci a o zmene a doplnení niektorých zákonov . Tento vládny návrh zákona ste dostali pred prvým čítaním ako tlač 367 a spoločnú správu výborov máme ako tlač 367a. Pán minister, znovu vás poprosím, aby ste odôvodnili vládny návrh zákona. Ďakujem pánovi spravodajcovi a poprosil by som pána poslanca Pelegriniho, alebo kto bude? Pán predseda výboru je pripravený na spravodajskú správu? Pán poslanec Pelegrini tu nie ako spravodajca. Prosím? (Reakcia z pléna.) Áno, pán predseda, tak poprosím zaujať miesto pre spravodajcov. Nech sa páči, pán minister.
P. Hrušovský, predseda NR SR: (2004-01-21):
(Hlasovanie.) 144 prítomných, 96 za návrh, 32 proti, 11 sa zdržalo, 5 nehlasovalo. Schválili sme pozmeňujúce návrhy pod bodom 1, 2, 3. Prosím, ďalší návrh. Pán poslanec Minárik, prosím!
Danko, Andrej, predseda NR SR (2017-10-13):
Pani poslankyňa Macháčková.
Viskupič, Jozef, poslanec NR SR (2017-03-29):
Dávam procedurálny návrh, vážený predsedajúci schôdze, aby ste zabezpečili aspoň elementárnu ochranu osobností, ktoré sa nachádzajú v tejto sále. Uvediem odôvodnenie. Ak niekto má pocit, že toto plénum, najvyššie politické plénum tohto štátu má ambíciu sa zaoberať asi najsúkromnejšími informáciami, ktoré existujú, a to je zdravie, a nemá ani pred týmto úctu, tak by ste mu, vážený pán predsedajúci, mali odňať slovo. To, že to robí predseda parlamentu, je o to väčšia hanba. Ďakujem.
Kollár, Boris, predseda NR SR (2023-05-18):
Ešte moment, pán kolega. (Hlasovanie.) 134 prítomných, 68 za, proti 29, 37 sa zdržalo. Uvedený návrh sme schválili. Nech sa páči.
Kažimír, Peter, podpredseda vlády a minister financií SR (2013-10-17):
Krátka poznámka, neideologickej povahy. Hranice súvisia, naozaj sú čerstvé, sú spojené s definíciou mikroúčtovnej jednotky, ktorá podľa našich prepočtov sa má týkať 60-ch % slovenských podnikateľov, či už v podobe fyzických osôb alebo právnických osôb, presne tak, ako to bolo schválené pred pár hodinami v zákone o účtovníctve. A na túto skupinu podnikateľov budú aplikované ďalšie výhody alebo ďalšie zjednodušenia podnikania v súvislosti so zákonmi, ktoré sme celý tento deň prechádzali. Čo sa týka toho zvyšku, no, problém to stále je, lebo, lebo môžme hovoriť o tom, či zákon alebo uplatňovanie zákona o cenách nie je istým anachronizmom. Možno v tej podobe, ako je napísaný dnes, môže nahovárať, že je, ale nemyslím si, že by bolo správne sa zbavovať ambície mať vedomosť o vývoji cien. Nie je to priamo spojené s ambíciou ich regulovať, lebo máme regulované a neregulované ceny. Ale mať vedomosť, je veľmi, veľmi dôležité. A môžem, ja viem, že častokrát bola z minulosti vysmiata tzv. cenová rada, to bola inštitúcia, ktorá svojím spôsobom mediálne a verbálne bola schopná a bola schopná naozaj reagovať bezprostredne na vývoj cien spojených s prechodom na euro. Ale chcem podotknúť, že tvorba ceny na trhu nie je samozrejme generovaná spôsobom len tak čítankovo, ako o nej hovoríte vy, ale ide o spôsob, samozrejme, kde aj v neregulovaných cenách máme monopolné, respektíve nie úplne trhové prostredie. Pretože ak napríklad hovoríme o poplatku v bankách, tak keď si niekto stanoví poplatok v banke, tak, bohužiaľ, sa vzhľadom na asymetriu informačnú, nedostáva sa ten spotrebiteľ do tej situácie, že si to vyberie alebo odíde niekam inam. Bohužiaľ, trh by mohol teoreticky fungovať, ale nefunguje, pretože tí klienti zostávajú v tých bankách a tie banky ich často holia z tohto pohľadu, lebo, lebo s poplatkami idú, idú nahor, alebo si vymýšľajú ďalšie a ďalšie poplatky. To je samozrejme večný súboj. A vnímam tento zákon ako, alebo ponechanie cenovej evidencie pre väčšie firmy a povedzme aj pre obchodné reťazce, máme tam množstvo problémov. Viete veľmi dobre o pretláčaní dodávateľov, subdodávateľov, obchodníkov a na tom konci je samozrejme spotrebiteľ, ktorý je samozrejme v inej pozícii v malom meste, v malej dedine a v inom meste, kde má možnosť výberu, lebo má tých proste supermarketov a obchodov na desiatky. Čiže naozaj je to o tej polohe, v ktorej sa nachádza ten, kto je na jednej strane cenotvorby a ten, kto je na tej strane druhej, čiže zostáva tam, zaklopká. Ďakujem za pochvalu z hľadiska aspoň polkroku, ako tomu hovoríte. Všetko ostatné je na nás alebo na vás, alebo na tom, kto proste dostane tú možnosť o týchto veciach rozhodovať ďalej. Ale pravdou je, že tvorba ceny na trhu ani dnes nie je dokonalá, bohužiaľ. Ďakujem.
M. Číž, podpredseda NR SR: (2008-05-14):
Vážené kolegyne, kolegovia, týmto vyhlasujem rozpravu za skončenú. Pýtam sa, či chce zaujať k rozprave stanovisko navrhovateľ. Máte slovo, pán poslanec.
Kotleba, Marian, poslanec NR SR (2018-05-28):
Ďakujem za reakcie. Ja som ešte chcel v podstate takú jednu vec zdôrazniť, že teda okrem pána poslanca Kéryho, ktorý jasne povedal svoj postoj k veci, tak aj kolega Šuca, čo je vlastne môj kolega z oboch výborov, tu dnes úplne vzorne zastupuje vládnu koalíciu. Kiež by bolo takých ľudí viacej bez ohľadu na to, aký má názor, to neviem, ani sme sa o tom nerozprávali, ale už len to, že tu vôbec sedí, lebo keď si pozriete, že to je absolútne nedôstojné, aby v Národnej rade, ktorá má 150 členov, tu okrem nášho klubu sedelo maximálne tak šesť-sedem ľudí ešte, tak to je z môjho pohľadu také veľmi, veľmi negatívne. A tí ľudia, ktorí napriek tomu, že tí ostatní sa na to vykašľali, tí ostatní to možno programovo ignorujú alebo sa tak rozhodli, že sú tu, tak ako to je tiež, o niečom to svedčí a patrí im minimálne naša vďaka za to.
Sulík, Richard, predseda NR SR (2011-10-11):
Pani poslankyňa Blahová.
Laurenčík, Milan, podpredseda NR SR (2021-11-11):
... ak nemá...
Pellegrini, Peter, predseda NR SR (2015-11-18):
Prezentujme sa a hlasujme o bodoch 1 až 55 s odporúčaním gestorského výboru schváliť. (Hlasovanie.) Prítomných 125 poslancov, za hlasovalo 100 poslancov, zdržalo sa 25 poslancov. Tieto body sme schválili.
Paška, Pavol, predseda NR SR (2012-08-06):
Zvolávam na žiadosť troch poslaneckých opozičných klubov poslanecké grémium. Budeme pokračovať v rokovaní. Takže poprosím technikov, otvorte rozpravu. Prvý je do rozpravy prihlásený pán poslanec Kaník. Prosím, ak je niekde, že len vybehol, aby sa vrátil do rokovacej sály. Je pán poslanec Kaník niekde? Je tu? Nie je. Takže stráca poradie. Takže pán poslanec Kuffa.
M. Číž, podpredseda NR SR: (2007-12-11):
S procedurálnym návrhom sa hlási pán poslanec Lipšic. Pán poslanec, poprosím o procedurálny návrh v zmysle stanovených kritérií.
B. Bugár, podpredseda NR SR: (2004-12-10):
Teraz by som prosil pána predsedu zahraničného výboru poslanca Pavla Pašku, aby podal správu o výsledku prerokovania tohto materiálu. Ale pán predseda výboru tu nejako nie je, takže prosil by som, kolegov zo Smeru, aby... (Reakcia z pléna.) Prosím? Vyhlasujem 5-minútovú prestávku. (Prestávka.) (Po prestávke.)
Laurenčík, Milan, podpredseda NR SR (2021-12-10):
Ledecký Vladimír bude reagovať.
Jakab, Július, poslanec NR SR (2024-02-23):
Ďakujem za slovo. Ďakujem za vystúpenie pani poslankyne aj za to zhrnutie pomoci, ktorá vlastne bola dodaná počas vlád Igora Matoviča 2020 – ´23, že naozaj to boli činy, hej? Že boli to skutky, že tie rodiny to vnímali a nielen teraz, že rodičia, ktorí zrazu mohli dopriať viac svojim deťom a ktoré mohli prežiť inflačnú krízu vďaka tomu a dokonca ich to posunulo ešte ďalej, že sa im zvýšila kvalita života, a tým pádom aj kvalita zdravia. Dobre vieme, že pokiaľ máte v rodinách viac prostriedkov, viete zabezpečiť lepšiu stravu, viete zabezpečiť lepšie vzdelávanie, viete zabezpečiť väčšiu rodinnú, rodinnú pohodu, a to sa počíta. A nie je to len o rodinách akoby mama, otec, dieťa alebo deti, ale je to aj o starších. Tá pomoc dôchodcom bola bezprecedentná za, za tieto roky vlád, kedy bol Igor Matovič buď premiér, alebo minister financií a len v roku 2023 to bolo 1,1 mld. do, teraz hovorím do volieb, ktorý naozaj že dôchodcovia cítili. Aj to, že matky mohli ísť skôr do dôchodku na základe toho, že vychovali svoje deti. Alebo že keď naozaj pracovali 40 rokov a častokrát sa zodreli v tých zamestnaniach, že mohli odísť na predčasný dôchodok a nestratili nejak veľmi akoby nejaký budget v tej rodine. To je, to sú všetko jasné podpory rodiny, ktoré ale neposúvajú len rodiny, ale posúvajú dopredu aj našu krajinu. Takže ďakujem veľmi pekne za to.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 129 za, 3 sa zdržali, 1 nehlasoval. Návrh sme schválili. Sme v treťom čítaní . Otváram rozpravu. Nie je o ňu záujem. Vyhlasujem rozpravu za skončenú. Budeme hlasovať.
Ďuriš Nicholsonová, Lucia, podpredsedníčka NR SR (2017-05-17):
Ďakujem pekne. Otváram všeobecnú rozpravu. Písomne sa do rozpravy neprihlásil nikto. Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil na nikto, ale o slovo v rámci rozpravy požiadala pani navrhovateľka. Nech sa páči.
Hrnčiar, Andrej, podpredseda NR SR (2018-11-28):
Otváram rozpravu. Do rozpravy som dostal štyri písomné prihlášky. Za klub SME RODINA pán poslanec Milan Krajniak, za klub OĽANO poslankyňa Soňa Gaborčáková a ďalej sú prihlásení Jozef Mihál a Ondrej Dostál. Nech sa páči, pán poslanec Milan Krajniak.
Danko, Andrej, podpredseda NR SR (2024-01-17):
Pán poslanec Šmilňák.
P. Hrušovský, predseda NR SR: ():
Dovoľte mi, vážené panie poslankyne, vážení páni poslanci, vážená vláda Slovenskej republiky, vážený pán predseda Ústavného súdu, ctení hostia, aby som sa vám poďakoval za účasť na dnešnej slávnostnej schôdzi Národnej rady Slovenskej republiky. Vyhlasujem schôdzu Národnej rady za skončenú. (Odchod Čestnej stráže prezidenta SR s vlajkou SR a štandardou prezidenta SR za zvukov hymnickej piesne „Hoj, vlasť moja“ v podaní Slovenského filharmonického zboru.) (Odchod prezidenta SR Ivana Gašparoviča v sprievode predsedu NR SR Pavla Hrušovského za zvukov prezidentských fanfár.) (Zaznievanie organových variácií.) (Slávnostná schôdza NR SR sa skončila o 12.33 hodine.)
Jurinová, Erika, podpredsedníčka NR SR (2013-02-08):
Pani poslankyňa Tomanová.
Jahnátek, Ľubomír, minister pôdohospodárstva a rozvoja vidieka SR (2013-02-07):
Dobre, ďakujem pekne. Pán Mičovský, som veľmi rád, že ste priznali chybu, že ma obviňujete, že som vám nedal dostatočnú odpoveď na podklady. Sám ste teraz priznali, že veď tie doklady neexistovali. Tak čo som mal preveriť? Čiže ale teraz ste to priznali, že, a sám viete, že tá kontrolórka tie doklady má. Ale neriešme to teraz! Toto nie je skutočne podstatné. Viete, čo je podstatné? Keď sa bojí dať tie doklady, nech ich donesie mne osobne. A ja budem garantom toho, že sa tie doklady nezneužili. Ja vám garantujem, ja ich rovno postúpim polícií. A nech sa vyšetruje. A ja som za to, aby sa celý prípad uzavrel. A nech ich donesie rovno mne. Ďakujem.
Hrnčiar, Andrej, podpredseda NR SR (2019-09-24):
Pán poslanec Žarnay.
Zmajkovičová, Renáta, podpredsedníčka NR SR (2012-12-13):
Pán poslanec Daniš.
Ľ. Jahnátek, minister hospodárstva SR: (2008-01-31):
Takisto aj v pripravovanom programe realizácie štrukturálnych fondov dávame veľký dôraz práve na tieto oblasti vzhľadom na to, že predpokladáme vzhľadom na absenciu veľkých investorov v týchto oblastiach, že skôr bude záujem o podporu malých projektov, projektov s menšou investičnou náročnosťou, a preto ten presun peňazí alebo tú potenciálnu čiastku, ktorú bude možné čerpať v oblasti štrukturálnych fondov, budeme práve smerovať do systému de minis, kde je práve priestor na typy projektov, ktoré budú zabezpečované pre vlastné okolie, to znamená, hlavne v tých regiónoch, kde momentálne tie investičné prostriedky veľmi chýbajú. Myslím si, že tento proces sa nedá vyriešiť v jednom volebnom období. Ale myslím si, že všetky vlády, aj budúce vlády, ktoré budú na Slovensku, budú musieť s týmto problémom zápasiť a bude povinnosťou všetkých vlád, aby riešili tieto regióny, ktoré, bohužiaľ, doteraz vykazujú stále vysokú mieru nezamestnanosti a nízku ekonomickú účinnosť.
Hort, Milan, podpredseda NR SR (2011-10-18):
Ďakujem a teraz prosím spoločného spravodajcu, ktorého určil navrhnutý gestorský výbor pre financie a rozpočet, pána poslanca Tibora Tótha, aby aj on splnil spravodajskú povinnosť v prvom čítaní. Nech sa páči.
Hort, Milan, podpredseda NR SR (2010-10-13):
Ďakujem. Chcete reagovať, pán poslanec? Nech sa páči.
M. Číž, podpredseda NR SR: (2007-03-22):
Teraz dávam slovo spoločnej spravodajkyni z ústavnoprávneho výboru pani Jane Laššákovej, aby informovala Národnú radu o výsledkoch prerokovania vo výboroch a aby zdôvodnila návrh a stanovisko gestorského výboru, nech sa páči.
Přidal, Alojz, poslanec NR SR (2013-12-17):
Pani kolegyňa Nicholsonová, vy ste tu predtým kričali, že my tu nemôžme hovoriť za tých mužov, ktorí sú vonku. Mohli by ste mi povedať, prečo by sme tu my ako kresťanskí demokrati nemohli hovoriť za tých mužov, ktorí sú vonku? Vy hovoríte za koho? Hovoríte teda len za tých, čo sú vnútri? Jednoducho my sme tu preto, aby sme hovorili za tých, ktorí sú vonku, ktorí majú rovnaký taký názor, ako máme my. My sme a budeme vždy dôsledne a jednotne celý klub, môžem vás ubezpečiť, jednotne celý klub ako hlasovať proti tomuto vášmu návrhu, ktorý je z toho spektra jednoducho tých návrhov, ktoré reprezentujú kultúru smrti. A nezdalo sa mi ani celkom patričné tá vaša pozvánka, poznámka, že tu niekto hovorí o nejakých pekelných plameňoch a vás si tam nejak predstavuje. Vám môžem povedať, že žiadny tu z kresťanských demokratov vám neželá nejaké peklo, to ani žiadny kresťan vám teda nemôže želať, a ja verím, že raz pochopíte, že tento váš návrh je jednoducho zlý.
Dostál, Ondrej, poslanec NR SR (2019-02-14):
Áno. Ďakujem za odpoveď, pani ministerka. Ale teda aby sme si to, aby sme si to ešte ujasnili, lebo jedna vec je informácia, či to boli desiatky miliónov alebo 1,7 mil., to, samozrejme, že je rozdiel. Ale keď to bolo v priebehu dvoch rokov, ako ste spomínali, tak teda 1,7 mil., dôležitejšia otázka, ako či to boli desiatky miliónov alebo jednotky miliónov, je, samozrejme, to, či to bolo poskytnuté za reálnu protihodnotu, alebo to naozaj bolo robené systémom Control C, Control V za veci, ktoré robili zamestnanci, zamestnanci rezortu alebo ktoré potom dorábali zamestnanci rezortu, a teda vo vzťahu k spoločnosti Deloitte to nie je jediné takéto podozrenie, ktoré sa týka, týka vášho rezortu. Oni teda podobné služby poskytovali aj iným verejným inštitúciám, kde boli, kde boli tiež takéto pochybnosti. Čiže ja si myslím, že je to úplne, úplne legitímna otázka, sa na to pýtať. Čiže tvrdíte, že všetky tie tvrdenia pani, pani Šubovej sú nepravdivé alebo ju spochybňujete iba v tej časti, ktorá sa týka toho, či to boli desiatky, desiatky miliónov eur, alebo 1,7 mil. eur. A ešte k tej vlastne otázke, na ktorú ste odpovedali, ktorú som sa pýtal pána premiéra, ale nedostal som odpoveď, vy ste mu teda zaslali ten, tie dotácie, zoznam dotácií, ktoré požadoval, a sú v takom, takej štruktúre, ako on požadoval, teraz zverejnené na stránke Poľnohospodárskej platobnej agentúry?
P. Paška, predseda NR SR: (2008-05-14):
(Hlasovanie.) 139 prítomných, 57 za, 73 proti, 9 sa zdržalo. Ani tento procedurálny návrh sme neschválili.
T. Cabaj, podpredseda NR SR: (2009-04-29):
S faktickými sa prihlásili pán poslanec a dve panie poslankyne. Končím možnosť prihlásiť sa s faktickými poznámkami. Slovo má pán predseda výboru Halecký.
P. Paška, predseda NR SR: (2007-12-04):
Chcem vás, dámy a páni, informovať že o 12.00 hodine počas obedňajšej prestávka, keď prerušíme rokovanie o tomto bode, chcem požiadať vás aj príslušných predsedov výborov, aby sa výbory zišli a prerokovali túto žiadosť vlády. Potom budeme od 14.00 hodiny ďalej pokračovať v rokovaní o návrhu štátneho rozpočtu. Ďakujem pekne.
Pellegrini Peter, predseda NR SR (2015-01-28):
Prezentujme sa a hlasujme o pripomienkach 2 až 5 s odporúčaním gestorského výboru neschváliť. (Hlasovanie.) 139 prítomných poslancov, za hlasovalo 36, proti bolo 21, zdržalo sa 82 poslancov. Ani tieto pripomienky sme neschválili.
Danko, Andrej, podpredseda NR SR (2024-05-09):
Pán poslanec Kalivoda.
Dostál, Ondrej, poslanec NR SR (2024-01-11):
Ďakujem všetkým kolegom a kolegyniam za reakcie. Nestihnem zareagovať na všetkých, tak aspoň niektorých. Ďakujem pánovi poslancovi Viskupičovi, ktorého teraz budeme prezývať aj Vašečka, že doplnil, čo som ja nestihol ohľadom toho Orwella, lebo mi uplynul čas vystúpenia. Pán poslanec Škripek, ja som nehovoril o prístupe koaličných smeráckych poslancov v minulých volebných obdobiach. Ja som hovoril o prístupe úradníkov, že tí sú ochotní diskutovať a sú schopní korektne argumentovať. Pán poslanec Spišiak, povedali ste, že ten návrh je vychýlený v prospech obhajoby. Teším sa na vaše vystúpenie v ústnej rozprave, kde to iste rozvediete a poviete aj konkrétne príklady, lebo tam budete mať viac času. Ale čo je ešte väčší problém. Nie len v prospech obhajoby, ale v prospech mafie a organizovaného zločinu je vychýlený ten návrh. Pani poslankyňa Kalmárová, ja sa teda ospravedlňujem, ak z môjho vystúpenia vznikol dojem, že vás upodozrievam z toho, že sa snažíte dehonestovať slušných prokurátorov ÚŠP za Kováčika. Určite ste to tak nemysleli a ja som, ja rozumiem, že ste to tak nemysleli, bolo to jasné z kontextu, ako ste to povedali, len som mal potrebu spomenúť aj toto, že aj za Kováčika tam pracovalo kopu slušných prokurátorov, ktorí si robili svoju robotu. No a keďže veci posudzovali podľa obsahu, tak zareagujem aj na faktickú pána poslanca a predsedu Národnej rady Pellegriniho. Zarazilo ma, keď hovoril, že súhlasia, tak nemusia vystupovať. To je veľmi zvláštne. Ja keď s niečím súhlasím a niekto to kritizuje, tak sa to snažím obhajovať. Aj v minulom volebnom období, keď napríklad pán poslanec Susko kritizoval skrátené legislatívne konania a tvrdil, že nie sú dôvody a ja som videl, že sú dôvody, tak som vystúpil a snažil som sa tie návrhy obhajovať. To je normálne správanie. Iba vtedy, keď som vedel, že to nie je v poriadku, tak som radšej mlčal a potom som maximálne za to nehlasoval. Ale tak sa teraz správa celá koalícia. Oni vedia, že to nie je v poriadku. (Potlesk.)
Kotleba, Marian, poslanec NR SR (2021-12-14):
Z čoho teraz, pán podpredseda?
Šutaj Eštok, Matúš, poslanec NR SR (2021-11-23):
Pán poslanec Susko, ďakujem, že si predviedol kvalifikovaný výstup v rámci rozpravy. Myslím si, že ich bude v rámci tejto rozpravy pomerne málo. A ja iba upozorním na to, že úlohou prokuratúry je chrániť práva a zákonom chránené záujmy fyzických a právnických osôb a rovnako aj štátu. Preto tento návrh, s ktorým prišiel pán poslanec Baránik bez dohody na koaličnej rade a už sme aj započuli, že ho aj viacerí koaliční partneri vysmiali, je pre mňa scestný. Scestný z dôvodu toho, že ak sa má používať § 363 iba v neprospech obvineného, tak to nie je žiadny právny štát, o ktorom tu tak rada táto vládna koalícia hovorí, ale toto je inkvizícia. Nič iné, iba inkvizícia. A ja vás chcem upozorniť, vážení vládni poslanci, že platí veľmi jednoduchá rovnica a to, že ak orgány činné v trestnom konaní prestanú zneužívať inštitúty trestného konania v prípravnom konaní, tak potom ani generálny prokurátor nebude mať dôvod aplikovať tento § 363. Ale to už je vo vašich rukách, vo vašich rukách, tých, ktorí ste ovládli orgány činné v trestnom konaní, ktorí ste ich ovládli na to, aby bojovali nie za spravodlivosť, ale aby bojovali politický boj na krágľovanie vašich politických nepriateľov. Čiže môj odkaz je veľmi jasný, prestaňte zneužívať orgány činné v trestnom konaní na svätú vojnu proti inkvizícii, riaďte sa na základe dôkazov a faktov, na základe toho povestného padni komu padni, nie na základe krivenia práva a potom ani generálny prokurátor nebude mať dôvod používať tento § 363, keď nedôjde v rámci prípravného konania k závažných pochybeniam zo strany orgánov činných v trestnom konaní.
Hrnčiar, Andrej, podpredseda NR SR (2018-03-13):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť prihlásiť sa do rozpravy. Tentokrát v opačnom poradí, najprv pán poslanec Simon.
Bugár, Béla, podpredseda NR SR (2018-02-07):
Nech sa páči, prezentujme sa a hlasujme. (Hlasovanie.) Prítomných 140, za 122, proti 14, 3 sa zdržali, 1 nehlasoval. Konštatujem, že Národná rada zvolila pána Ľudovíta Ódora za viceguvernéra Národnej banky. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže (tlač 853). Spoločný spravodajca je predseda výboru pán poslanec Antal. Nech sa páči, máte slovo. Dúfam, že aj kartu. (Hlasovanie o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorým sa menia a dopĺňajú niektoré zákony , tlač 853.)
P. Paška, predseda NR SR: (2007-06-21):
Vyhlasujem prestávku 15 minút. (Prestávka.) (Po prestávke.)
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 122, za 2, 73 proti, 47 sa zdržalo. Uvedený návrh sme neschválili.
Susko, Boris, poslanec NR SR (2015-11-20):
Teraz hlasujeme o bode 4 pozmeňujúceho návrhu pána poslanca Lipšica.
Hrnčiar, Andrej, podpredseda NR SR (2019-06-26):
Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, poslankyni Adriane Pčolinskej. Pánovi poslancovi Gröhlingovi.
Laurenčík, Milan, podpredseda NR SR (2022-03-16):
Pán poslanec, chcete reagovať na faktické poznámky? Nie. V tejto chvíli vyhlasujem všeobecnú rozpravu za skončenú. Chce k rozprave zaujať stanovisko pán navrhovateľ? Áno. Nech sa páči.
Pellegrini Peter, predseda NR SR (2015-03-11):
Prezentujme sa a hlasujme, prosím, o pridelení návrhu zákona výborom a určení gestorského výboru, ako aj určení lehôt na prerokovanie tohto návrhu vo výboroch. (Hlasovanie.) Prítomných 134 poslancov, za hlasovalo 129, zdržalo sa 5. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, vyčerpali sme všetky body, o ktorých sme mali hlasovať. Dovoľte, aby som vás informoval, že vzhľadom na to, že ešte budeme pokračovať v otvorenom bode, ktorý bude pokračovať pravdepodobne dlhšie ako do obedňajšej prestávky, a určite budú podané aj pozmeňujúce návrhy, ktorými bude vhodnejšie sa zaoberať trochu dlhšie, navrhujem, aby sme o 17.00 hodine dnes nehlasovali. Je všeobecný súhlas s takýmto postupom? Ďakujem pekne. Keďže pán poslanec Hlina vyjadril nesúhlas s týmto mojím návrhom, prosím, aby ste rozhodli hlasovaním a rozhodli o mojom návrhu, že dnes o 17.00 hodine nebudeme hlasovať. (Hlasovanie.) Prítomných 124 poslancov, za bolo 104, proti bol 1, zdržalo sa 17, nehlasovali 2. Návrh sme schválili. Pán predseda Raši.
Blanár, Juraj, podpredseda NR SR (2023-02-02):
Nech sa páči, pán minister. Pán minister (reakcia dočasne povereného ministra spravodlivosti), prosím?
P. Farkas, poslanec: (2003-12-16):
Z. Martináková, podpredsedníčka NR SR: Prosím, prezentujme sa a hlasujme o tomto uznesení. (Hlasovanie.) Prítomných 129 poslancov, za návrh hlasovalo 75, proti 3 poslanci, zdržalo sa 51. Konštatujem, že sme schválili návrh uznesenia Národnej rady k správe o plnení štátneho rozpočtu za I. až III. štvrťrok 2003. Nasleduje hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 448). Prosím, pán spravodajca pán poslanec Branislav Opaterný, aby ste uvádzali hlasovanie o tomto návrhu skupiny poslancov. B. Opaterný, poslanec: Vážená pani predsedajúca, v rozprave nevystúpil žiadny poslanec, nikto, takže, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní. Z. Martináková, podpredsedníčka NR SR: Prosím, prezentujeme sa a hlasujeme o postúpení návrhu zákona do druhého čítania. (Hlasovanie.) Prítomných 130 poslancov, za návrh hlasovalo 89, zdržalo sa 41. Konštatujem, že Národná rada sa uzniesla, že tento návrh zákona prerokuje v druhom čítaní. Pán poslanec, prosím, aby ste uvádzali ďalšie hlasovanie. B. Opaterný, poslanec: Ďalej, pani predsedajúca, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre ľudské práva, národnosti a postavenie žien a zároveň za gestorský výbor aby určila Národná rada hlasovaním Výbor Národnej rady Slovenskej republiky pre hospodárstvo, privatizáciu a podnikanie a že návrh zákona prerokujú určené výbory v termíne do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 128 poslancov, za návrh 98, proti 1, zdržalo sa 29. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem, pán poslanec. Prosím pani poslankyňu Janu Laššákovú, aby uvádzala hlasovanie v prvom čítaní o návrhu poslancov Národnej rady Slovenskej republiky Jirka Malchárka a Vlastimila Ondrejku na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov (tlač 462). Nech sa páči, pani poslankyňa.
Hlina, Alojz, poslanec NR SR (2015-04-24):
Veľmi dobrá otázka, a keď pôjdeme dozadu, tak si ju zodpovieme. Mňa ste tak splietli, že som nevedel, že som sa pomýlil. A prvé, keď sme skončili hlasovanie, tam bol procedurálny návrh, o ktorom ste nedali mne hovoriť. Prvé, čo som urobil, a to potvrdia aj ľudia, ktorí sú za tým hlasovaním zariadením, som šiel hlásiť námietku. Dobre? Som šiel hlásiť námietku. Čiže len ste mi ju nedovolili povedať. A ja myslím, že už nie je ďaleko ten čas, že už mi zakážete alebo niekomu snáď, si vyberiete možno selektívne, že zakážete. Zakážete dať procedurálny, zakážete dať. Ja, pani predsedajúca, avizujem, že zvažujem, čo urobím. A, viete, ja som tu už vydržal kvôli interpeláciám čakať a vy ste nemali ani milisekundu právo dať hlasovať o tom, aby neboli interpelácie. Je to kogentným alebo je to jednoznačným, jednoznačným bodom programu každej schôdze – interpelácie. A ja som bol na dnešné interpelácie pripravený. Mám pripravených niekoľko interpelácií. A žiadam vás, aby tie interpelácie budú, aby boli. Dobre? Žiadam vás o to. Mám na to právo, som volený, som za to platený a mám rokovací poriadok, ktorý vyvráti, čo mám dodržiavať. Budem ho dodržiavať! Chcem interpelácie!
Počiatek, Ján, minister dopravy, výstavby a regionálneho rozvoja SR (2014-06-12):
No taký máme plán. Ja už som medzitým interaktívne pani poslankyni prikyvkával.
Habánik, Jozef, poslanec NR SR (2020-12-01):
Áno, ďakujem pekne za slovo, pán predsedajúci. Ja sa domnievam, že daňové zákony by mali byť pre ekonomické subjekty čitateľné, mali by byť predvídateľné. V tomtom prípade nielen pre tie dotknuté subjekty, ale aj pre územnú samosprávu, tak ako poznamenal pán poslanec Kamenický. Naviac musíme si uvedomiť, že väčšina zamestnancov u nás pracuje v trojzmenných, možno štvorzmenných prevádzkach, a preto aj regenerácia pracovnej sily je v tomto ohľade mimoriadne dôležitá. Preto sa čudujem, že sa rušia odpočítateľné položky, ktoré slúžili práve na to, aby sa mohla podstatná časť pracovnej sily regenerovať. Je to dôležité pre našu budúcnosť, je to dôležité pre zdravie, pretože potom sa nám, samozrejme, tie náklady prejavujú v zdravotníctve. Ďakujem pekne.
Laššáková, Jana, podpredsedníčka NR SR (2014-01-31):
Na vystúpenie pána poslanca neevidujem žiadnu faktickú poznámku. Uzatváram rozpravu, respektíve vyhlasujem rozpravu za skončenú. Pán minister, chcete k tomu zaujať stanovisko? Nie. Pán spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov . Vládny návrh zákona je uverejnený ako tlač 820. Návrh na jeho pridelenie na prerokovanie výborom je v rozhodnutí č. 812. Poprosím ministra hospodárstva Slovenskej republiky Tomáša Malatinského, aby vládny návrh zákona uviedol. Nech sa páči, pán minister.